Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106896&kokkuvotted=false&jaotusedVaikimisiAvatud=
Timestamp: 2019-07-22 08:23:59+00:00
Document Index: 6624393

Matched Legal Cases: ['Riigikohus ', 'Riigikohus ', 'Riigikohus ', '§ 274', 'Riigikohus ', 'Riigikohus ', '§ 240', 'Riigikohus ', 'Riigikohus ', 'Riigikohus ', 'Riigikohus ']

3-1-1-86-02 Riigikohus 30.08.2002
3-1-1-49-02 Riigikohus 03.05.2002
EIK praktikast tulenevalt ei tohi isiku süüdimõistmine täielikult või määravas ulatuses põhineda anonüümsete tunnistajate ütlustel.
3-1-1-60-01 Riigikohus 28.05.2001
Materiaalse kuriteo puhul kuulub kohtulikult tõendamisele kuriteoga tekitatud kahju suurus ja iseloom. Sellest sõltub kuriteo kvalifikatsioon, seega ka kuriteo raskus. Varastatu maksumus näitab kuriteoga tekitatud kahju suurust ja annab aluse kurjategija süü suuruse ning talle mõistetava karistuse määratlemiseks.
Vastavalt KrMK §-le 351 on kohtualusel õigus esitada taotlusi ekspertiisi määramiseks esimese astme kohtu istungil ja selle taotluse mitterahuldamise aluseks ei saa olla asjaolu, et vastavat taotlust pole esitatud kohtueelsel uurimisel.
KrMK § 274 sätestatakse muuhulgas kohtu kohustus motiveerida vabaduskaotusliku karistuse kohaldamist, kui seadus näeb sama teo eest ette ka vabadusekaotusega mitteseotud sanktsiooni, ning kohustus motiveerida vastava taotluse esitamisel kohtualuse käendusele andmist või andmata jätmist. Eelmainitud motiivide puudumine on kriminaalmenetluse seaduse oluline rikumine.
3-1-1-17-01 Riigikohus 23.02.2001
Avaldamisele kuuluva majanduslike huvide deklaratsiooni esitamata jätmise tahtlust võivad tõendada deklaratsiooni esitamise kohustuse teadmine süüdlase poolt ning talle selle kohustuse täitmise vajaduse korduv kirjalik meeldetuletus.
3-1-1-26-01 Riigikohus 15.02.2001
Asjaolu, et politseiteenistuja ei paigutanud mootorsõidukit, mida juhtis joobetunnustega isik, lähimasse valvatavasse hoiukohta või politseiasutusse (HÕS § 240 lg 3), ei tõenda iseenesest isikul joobeseisundi puudumist.
3-1-3-8-00 Riigikohus 13.06.2000
Kohtul puudub õigus vaid eeluurimismaterjalidele tuginedes nentida kohtualuse poolt teistegi kuritegude toimepanemist, mis ei ole kohtuliku arutamise objektiks ning raskendada nende tõttu tema karistust arutatavate kuritegude eest.
Põgenemine vahi alt juhul, kui vahistamise aluseks olnud teos hiljem tuvastatakse kuriteokoosseisu puudumine, ei moodusta KrK §-s 176 sätestatud kuritegu.
3-1-1-24-00 Riigikohus 29.02.2000
Isiku kahtlustatavana ja süüdistatavana ülekuulamisel antud ütlustel on kohtus antud ütlustega võrdne tõendusjõud ja neid kõiki tuleb hinnata tõendite kogumist lähtudes.
3-1-1-17-00 Riigikohus 08.02.2000
Kohtualuse süü kuriteo toimepanemises võib olla tõendatud peaasjalikult kannatanu ütlustega, mida on hinnatud kogumis teiste kriminaalasjas kogutud tõenditega.
3-1-3-15-99 Riigikohus 02.11.1999
Süüdimõistetu väide, et ta ei ole röövimist toime pannud, võib olla kummutatud kaaskohtualuse ja tunnistajate ütlustega kohtueelse uurimise käigus.